Euroopa Kohtu (üheksas koda) 8. aprilli 2024. aasta määrus [Dramanova](i)
(kohtuasi C‑558/23)(1)
Eelotsusetaotlus – Euroopa Kohtu kodukorra artikli 53 lõige 2 ja artikkel 99 – Ilmselge vastuvõetamatus – Vastus, mille võib selgelt tuletada kohtupraktikast – Intellektuaalomand – Intellektuaalomandit riivav tegu – Kriminaal- ja halduskaristused – Süütegude ja karistuste seaduses sätestatuse põhimõte
Põhiõigused – Põhiõiguste harta – Süütegude ja karistuste seaduses sätestatuse põhimõte – Kaubamärgi kasutamine äritegevuses ilma nõusolekuta – Riigisisesed õigusnormid, mis kvalifitseerivad sama teo kuriteoks ja väärteoks – Rikkumine, mida on karistusseaduses ja kaubamärgiseaduses kirjeldatud identses sõnastuses – Eristamise kriteeriumite puudumine – Lubatavus
(Euroopa Liidu põhiõiguste harta, artikli 49 lõige 1)
(vt punktid 38–40 ja resolutsiooni punkt 2)
Resolutsioon
1.
Rayonen sad Lukoviti (Lukoviti rajoonikohus, Bulgaaria) 6. septembri 2023. aasta otsusega esitatud eelotsusetaotluse esimene ja teine küsimus on ilmselgelt vastuvõetamatud.
2.
Euroopa Liidu põhiõiguste harta artikli 49 lõiget 1 tuleb tõlgendada nii, et:
süütegude ja karistuste seaduses sätestatuse põhimõttega ei ole vastuolus riigisisesed õigusnormid, mis näevad juhul, kui äritegevuses kasutatakse kaubamärki selle kaubamärgi ainuõiguse omaniku nõusolekuta, ette, et selle teo võib kvalifitseerida nii väärteoks kui ka kuriteoks, ilma et need näeksid ette ühe teisest eristamise kriteeriume, kusjuures süüteo tunnuseid on kirjeldatud ühtemoodi nii karistusseaduses kui ka kaubamärgiseaduses.
i      Käesoleval kohtuasjal on väljamõeldud nimi. See ei vasta ühegi menetlusosalise tegelikule nimele.
1 ELT C 644, 13.11.2023.